
תאריך פתיחה:  
(בתשובתך ציין מספר פניה)

שלום רב,

הנדון: בקשת מידע במסגרת חוק חופש המידע - זיהום בחוף דור

במענה לפנייתך, ובהתאם למידע אשר נמסר לנו ע"י היחידה המקצועית להלן התייחסותם:

מי הים בחופי הרחצה המוכרזים מנוטרים אחת לשבוע בעונת הרחצה ואחת לחודש בחודשי החורף (מלבד החופים המותרים לרחצה, בהם נמשך הדיגום בתדירות של אחת לשבוע גם בחורף).
במהלך הניטור ניטלות דגימות אשר נשלחות למעבדות של משרד הבריאות, על מנת לאתר חיידקים מסוג אנטרוקוק צואתי. קבוצת חיידקים זו משמשת כאינדיקטור להימצאותו של זיהום ממקור צואתי.
במהלך ניטור שגרתי בסוף חודש אוגוסט השנה בחופי מ.א חוף כרמל,  התקבלו תוצאות חריגות מהתקן המותר ולכן הזהיר משרד הבריאות מרחצה בחופים הללו. במקביל, התבצעו סריקות לאורך החופים על מנת לאתר את מקור הזיהום 
וכן התבצע דיגום מוגבר כדי לנטר את רמות הזיהום. במהלך סריקות אלה לא התגלה מקור הזיהום ומשום כך, סביר לשער כי מקור הזיהום בים. 
לעניין התרת הרחצה -  עם קבלת תוצאות איכות מים תקינות,  משרד הבריאות מפרסם באתר האינטרנט הודעה מתאימה ומעדכן את מפת איכות מי הים בחופים (מצ"ב קישור)
  http://www.health.gov.il/Subjects/Environmental_Health/bathing_sites/beach/Pages/default.aspx )
[bookmark: _GoBack]לעניין מתקני ההתפלה- מי הים המהווים מי גלם להתפלה, מנוטרים פעם בשבועיים לאיכותם המיקרוביאלית ואילו המים המתקבלים בסוף תהליך ההתפלה ומסופקים לציבור מנוטרים פעם ביום. כאשר יש חשד או ידוע על זיהום במי הים, תדירות זו מוגברת. בנוסף, תהליך ההתפלה כולו: החל ממי הגלם, דרך תהליך הטיפול וכלה במים המתקבלים בסופו, מנוטרים למגוון נוסף של מדדים באפן רציף, על מנת להתריע על תקלות וזיהומים.
מתקני ההתפלה מסוגלים להתמודד עם זיהומים מסוג זה, עם זאת במידה ויש זיהום המסכן את בריאות הציבור מופסקת פעילותם .

							         בכבוד רב

ליזי עופר
מרכזת חוק חופש המידע

